**Ballagás díjátadó**

**Morus-díj**

Olyan tanulók kaphatják meg a Morus-díjat, akik kiemelkedően sokat tettek iskolájukért: programokat szerveznek, részt vesznek az érdekképviseleti munkában, civil szervezeti tevékenységben, diák újságírásban, egyházi kapcsolatok elmélyítésében, lelki programok megvalósításában.

Idén tizedik alkalommal, az ország 31 középiskolájából választották ki a legérdemesebbeket.

A Morus-díj visszajelzés Nektek, akik kapjátok, hogy a társakért, a közösségért való áldozathozatal hosszú távon láthatóvá válik, észreveszi és méltányolja a külvilág, és legyen követendő példa fiatalabb diákjainknak.

Idén kapja:

**Ősz Anna Zsófia 12.A**

Zsófi mindig nyitott volt a közösségi feladatokra, szívesen segített vagy éppen jó ötleteivel megoldotta azokat.

Több rangos népdaléneklési versenyen is fellépett, énekelt szólóban is, többes formációkban is, rangos versenyeken arany minősítést kapott. Fellépett az iskola rangos protokoll eseményein, a Parlamentben, vagy az iskola nemzetközi programjai esetében több ország iskolavezetése előtt lépjen fel.

Zsófi alapítója, motorja és főszerkesztője volt a Patrona új iskolaújságjának. 10. osztályos volt, mikor az iskola PHérték című lapja nem jelent meg többé nyomtatott formában. Szeret és tud csapatban dolgozni, ezért nagy erőkkel vetette bele magát a közös gondolkodásba, csapatot szervezett, végig vezette azt a folyamatot, melyből végül az iskolaújság azonos címmel, de on-line- formában működött tovább.

**Csaba Jázmin 12.B**

Jázmint mind az osztály, mind a kollégiumi közösségben a kezdetektől megbízható, nyitott, céltudatos, rendezett embernek ismerjük. Közösségeiben elfogadott, támogatott ember. Remekül kommunikál diáktársakkal és felnőttekkel egyaránt. Első perctől fogva Jázmin volt az egyik Diákönkormányzati (DÖK) képviselő az osztályában. Egészen fiatalon, nyolcadikosként, elnyerte az iskola közösségének bizalmát és megválasztották az akkori DÖK vezető utódjának.

Lelkesen szervezte és vezette a népszerű Gólya tábort minden tanév elején, tovább népszerűsítette az elődök által megalkotott környezettudatos Zöld hetet.

Kiváló kommunikációs képességének köszönhetően közösen megálmodták a Piarista testvériskolánk DÖK vezetőivel a közös Patronás és Piarista PAPI bált.

**Boldog Gerhardinger Terézia-díj**

A Boldogasszony Iskolanővérek diákjai közül azokat a végzős tanítványokat tiszteli meg a rendalapítónak, Boldog Gerhardinger Teréziának emléket állító kitüntetés, akik az iskolanővérek intézményeiben töltött években kiemelkedő módon tettek tanúságot az emberségről, a keresztény értékekről. Boldog Terézia anyához hasonlóan latba vetették képességeiket, tehetségüket a közösség javára, érzékenyen válaszoltak a környezetükben felmerülő szükségletekre, és életigenlő magatartásukkal hozzájárultak az otthonos, baráti légkör megteremtéséhez. Boldog Gerhandinger Terézia díjban részesül:

Babják Sára és Mezei Sára 12.A

Babják Sára

Sári kimagasló, sokoldalú szellemi képességekkel megáldott lány, minden verseny és vizsgahelyzetben kimagaslóan teljesít. Társaival szolidáris, segítőkész és remek beszélgetőpartner. Közösségeiben figyelmes és nagylelkű. Mindenben, mindig számíthatunk rá!

Mezei Sára

Sára roppant céltudatos, szorgalmas, jó tervező és szervező. Kreatívságát, finom művészi kézügyességét sosem rejtette véka alá, szívesen kamatoztatta akár az osztályközösségben, akár az iskolai DÖK-ben. Feladatait igényesen, szeretettel végzi.

Babarczi Bernadett 12.B

Betti környezetére mindig harmóniát, derűt sugároz vidám, nyugodt természetéből fakadóan. A rábízott feladatokat kimagasló színvonalon, határidőre elvégzi. Megbízható, oszlopos tagja volt osztályközösségének.

Művészeti adottságait önzetlenül állítja a közösség szolgálatába.

Mély keresztény hite példaképül szolgál társainak.

**Tartományfőnöknői dicséret**

Mindazoknak, akik kiemelt tanulmányi munkájuk és a közösségért végzett szogálataik alapján tanúbizonyságot tettek arról, hogy képességeik megbecsülésével, megmunkálásával és latba vetésével munkatársaik lettek a Teremtő Istennek. Tartományfőnöknői dicséretben részesül:

|  |  |
| --- | --- |
| **12.A osztályból:**  Csizmazia Virág  Juhász Vanda Szilvia  Kovács Petra  Pálfi Zsófia  Tatai Eszter  Tomcsányi Borbála | **12.B osztályból:**  Bakos Dóra Borbála  Damjanovics Míra  Hargitai Leila  Németh Dóra  Sas Bernadett  Tóth-Péli Anna |

Hagyományosan az alábbi **jutalomkönyveket** a Te Deumon adjuk át végzőseinknek, de ebben a rendhagyó évben ez is rendhagyóan most következik:

**Kitűnők**

Gratulálunk kitűnő tanulmányi eredményükhöz, külön gratulálok azoknak, akiknek nem egyszerűen kitűnő bizonyítványuk, de még több tantárgyból dicséretet is kaptak.

|  |  |
| --- | --- |
| **12.A osztályból:**  Babják Sára  Bolvári Ágnes  Csizmazia Virág  Hugauf Lotti  Jármi Szófia  Juhász Vanda Szilvia  Kovács Petra  Mezei Sára  Ősz Anna Zsófia  Pálfi Zsófia  Rácz Sarolta  Tomcsányi Borbála | **12.B osztályból:**  Alszászy Anna Erzsébet  Babarczi Bernadett  Bakos Dóra Borbála  Benkó Barbara  Bueno-Karádi Estela  Csaba Jázmin Janka  Damjanovics Míra Lilla  Mohácsi Bernadett Erzsébet  Németh Dóra |

**Közösségért**

Azoknak szeretnénk köszönetet mondani, akiket a **közösségért, a közösségben végzett legkülönbözőbb munkájukért szeretnénk megjutalmazni.**

|  |  |
| --- | --- |
| **12.A osztályból:**  Bolvári Ágnes  Budai Orsolya Lenke  Hugauf Lotti  Paulicsek Orsolya  Sövegjártó Laura Eszter  Szili Boglárka Márta | **12.B osztályból:**  Kisdi Katalin Sára  Kozár Sára  Pelle Kamilla Etelka  Szvorényi Júlia  Vincze Laura |

**Énekkari szolgálataiért**

|  |  |
| --- | --- |
| **12.A osztályból:**  Babják Sára  Bencze Boglárka  Budai Orsolya  Csizmazia Virág  Réz Johanna  Sziva Maja | **12.B osztályból:**  Alszászy Anna  Bakos Dóra Borbála  Sas Bernadett  Siska Lili |

**Versenyeredmények**

A Te Deumon felolvastuk, megtapsoltuk őket, de hangozzék el itt is:

Hargitai Leila 12.B osztályos tanulónk sok-sok év áldozatos munkája gyümölcseként korosztálya (Intermediate, 15-18 évesek) legjobbja lett az American Protégé International Piano and Strings Competition 2021 online versenyen, és meghívást kapott 2022-re tervezett versenygyőztesek koncertjére  a new york-i Carnegie Hall-ba.

Pálfi Zsófia 12.A osztályos tanulónk 25. helyezést ért el az OKTV-n magyar irodalomból.

Felkészítő tanára Bakonyi Gergyely tanár úr

Dérczy Abigél 12.B osztályból az Ökumenikus Diákfilmszemlén „Táncoló gumicukrok” című filmjével 3. helyezett lett.